Diari Oficial de la Generalitat Valenciana


Sumari del DOGV 6893, del 31-10-2012 (2012/10506)

Correcció d'errades de la licitació del concurs per a la selecció de l'empresari constructor per a l'execució de les obres d'urbanització del programa d'actuació integrada de la unitat d'execució en sòl urbà UE C-2.3 de Pla General d'Ordenació Urbana de Borriana.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6893

Data del DOGV
:   31-10-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/10183


Data del document
:   22-10-2012

Organisme emissor
:   Exclusivas Esteller, SL

Tipus de document
:   Correcció d'errades

Correcció d'errades

 Descriptors 

:   * contracte administratiu

Correcció d'errades de la licitació del concurs per a la selecció de l'empresari constructor per a l'execució de les obres d'urbanització del programa d'actuació integrada de la unitat d'execució en sòl urbà UE C-2.3 de Pla General d'Ordenació Urbana de Borriana. [2012/10512]  
Este anunci modifica les errades pel que fa a la data de publicació en el Diari Oficial de la Unió Europea del present concurs (DOCV núm. 6881, de 15.10.2012).  
La mercantil Exclusivas Esteller, SL, amb domicili social al camí Fondo, 4, codi postal 12162 Borriana (Castelló) i codi d'identificació fiscal número T78310298, té la condició d'agent urbanitzador del programa d'actuació integrada de la unitat d'execució en sòl urbà UE C-2.3 en virtut de l'Acord adoptat pel Ple de l'Ajuntament de Borriana, en la sessió celebrada el 6 de febrer de 2012 (DOCV núm. 6800, de 20.06.2012).  
Mitjançant el Decret de l'Alcaldia, de 30 de juliol de 2012, l'Ajuntament de Borriana va ratificar el plec de clàusules particulars i prescriptives tècniques presentat, per les quals s'ha de regir el concurs per a la selecció de l'empresari constructor.  
Que de conformitat amb l'article 359 del Decret 67/2006, de 12 de maig, del Consell Valencià, pel qual s'aprova el Reglament d'Ordenació i Gestió Territorial i Urbanística, l'anunci de concurs es remetrà al Diari Oficial de la Unió Europea perquè es publique i, amb posterioritat, al Diari Oficial de la Comunitat Valenciana.  
Que els interessats a participar en el concurs de selecció de l'empresari constructor hauran de complir els requisits de la solvència tècnica, econòmica i professional així com la classificació necessària que es fixen en el plec de clàusules particulars i prescripcions tècniques i no estar incurs en alguna de les causes de prohibició per a contractar que s'establixen en este plec i en la vigent Llei de Contractes de les Administracions Públiques i en la legislació urbanística valenciana.  
Qualsevol interessat podrà presentar les seues proposicions en plica segellada dins del termini de dos mesos comptadors des de la publicació d'este anunci en el Diari Oficial de la Unió Europea, el qual es va produir el dia 18 d'octubre de 2012, a la Notaria d'Ana Isabel Valdivieso Gago, sítia al carrer dels Frares, 3, de Borriana, de dilluns a divendres, de 09.00 a 14.00 hores, on romandran depositades fins a la seua obertura.  
Una còpia diligenciada del plec de clàusules particulars i prescripcions tècniques, així com de l'alternativa tècnica i de la proposició juridicoeconòmica del programa, es troba a disposició dels interessats a la seu de l'Ajuntament de Borriana, siti a la plaça Major, número 1, i a la Notaria d'Ana Isabel Valdivieso Gago, sítia al carrer dels Frares, 3, de Borriana, en dies i hores d'atenció al públic.  
Al cinqué dia hàbil, comptador des de la finalització del termini per a la presentació de les ofertes, l'urbanitzador, sota fe notarial, qualificarà prèviament els documents acreditatius de la personalitat, capacitat i solvència dels licitadors presentats dins del termini establit i en la forma escaient. Una vegada qualificada la personalitat, capacitat i solvència dels licitadors, l'urbanitzador procedirà, a continuació, en acte públic i sota fe notarial, a l'obertura de les ofertes d'aquells que hagen sigut qualificats favorablement. Les ofertes dels licitadors es protocol·litzaran a l'acta notarial corresponent. L'obertura de pliques es realitzarà sota la direcció d'urbanitzador i la fe pública del notari, que farà constar les actuacions i incidències que s'hi produïsquen mitjançant diligència en l'acta del concurs. Igualment, el notari supervisarà i assessorarà sobre el compliment de la legalitat formal durant l'acte.  
La proposta d'adjudicació juntament amb la resta de propostes presentades, incloses les que hagen sigut qualificades negativament, es comunicaran a l'Administració actuant dins del termini de cinc dies des de l'obertura de pliques.  
Les propostes d'adjudicació no creen cap dret a favor de l'empresari proposat, ni davant l'urbanitzador ni davant l'Administració, mentres no s'haja ratificat o rectificat per esta última i s'haja adjudicat el contracte en conseqüència.  
Una vegada rebudes totes les propostes per l'Administració actuant, es traslladaran als servicis tècnics municipals perquè emeten un informe preceptiu no vinculant dins del termini de cinc dies. La falta d'emissió de l'informe dins del termini no impedirà la continuació del procediment.  
L'Administració municipal haurà de determinar si la qualificació de la personalitat, capacitat i solvència dels licitadors efectuada per l'urbanitzador va ser correcta i, a continuació, haurà de ratificar o rectificar la proposta d'adjudicació.  
La resolució municipal haurà de produir-se en el termini màxim de 15 dies, comptador des de l'endemà d'aquell en què la proposta d'adjudicació tinga la seua entrada al registre d'eixa Administració.  
Si no es dicta la resolució de ratificació o rectificació dins del termini assenyalat en el paràgraf precedent, s'entendrà ratificada la proposta d'adjudicació.  
La resolució per la qual l'Ajuntament ratifique o rectifique la selecció d'empresari constructor es notificarà a l'urbanitzador i a tots els participants en la licitació dins del termini de 10 dies.  
El certificat municipal de la resolució de ratificació o rectificació de la proposta d'adjudicació es protocol·litzarà en acta notarial del concurs. En el cas que la ratificació es produïsca per silenci administratiu, es protocol·litzarà la còpia de la comunicació fefaent cursada per l'urbanitzador a l'Administració actuant.  
  
Borriana, 22 d'octubre de 2012.- L'administrador únic: Vicente Manuel Esteller Robres.